Sille on syynsä, miksi ihonhoitomainoksissa ei kuvata läheltä.
Ja jos kuvataan, iho on virheetöntä, animoitua maisemaa.
Oikea lähikuva ihosta voi olla hieman huolestuttavaa.
Mikä tuo on?
Jopa täydellisin iho on epätasaista ja hajonnutta maastoa -
täynnä öljyisiä rotkoja ja karvoja.
Näiltä oudoilta mailta voi löytää lohikäärmeitä.
Tutkijat uskovat, että karvatuppipunkkeja löytyy jokaisen aikuisen kasvoilta.
On lähes varmaa, että niitä löytyy sinunkin kasvoistasi.
Ne eivät ole yksin.
Ihomme sisältää valtavia määriä bakteereja, sieniä -
ja jopa pikkuriikkisiä viruksia.
Ne eivät ole haitallisia.
Tarvitsemme monia mikroskooppisia matkustajia -
pitääksemme ihomme terveenä.
Mutta ihonhoitoyritykset kertovat erilaista tarinaa.
Pääasiassa sitä, että jokainen tarvitsee valtavan määrän hoitotuotteita.
Ensimmäinen aknenpuhdistusaine. -Happoseerumi.
Voide... -Se on puhdistusaine ja naamio.
Kosteuttaminen on terveen ihon perusta.
Saa nuorempi iho alle viidessä...
Voimmeko luottaa, että tuotteet tekevät sen, mitä lupaavat?
Liittyykö terveeseen ja kauniiseen ihoon jokin salaisuus?
Aloitetaan ihosta.
Katsotaan sitä lääkärin näkökulmasta.
Hänellä on kaunis iho. Se teki suurimman vaikutuksen.
Taudit eivät tartu puhtaaseen ihoon yhtä helposti.
Jos ihoni näyttää terveeltä, se johtuu ihan perusasioista.
Leuasta korviin.
Sieraimista ohimoille.
Terve iho on kaunista.
IHO
Asiantuntijat haluavat jokaisen tietävän erityisesti sen, että...
Se on suurin elimemme.
Suurin elimemme.
Iho on immuunijärjestelmän ensimmäinen ja paras puolustuslinja.
Tykkään verrata sitä tiiliseinään.
Tiiliskivet ovat soluja ja laasti koostuu luonnollisista öljyistämme.
Tämä seinä, eli orvaskesi, rakennetaan uusiksi kerran kuussa.
Uudet solut syntyvät täällä -
ja suuntaavat pintaan, jossa ne hilseilevät.
Näkemäsi huokoset ovat karvatuppien aukkoja.
Niitä on lähes kaikkialla, ei vain karvaisen näköisissä paikoissa.
Tuppiin kiinnittynyt rauhanen erittää öljyistä, vahamaista ainetta, talia.
Se auttaa voitelemaan ja happamoittamaan ihoa.
Ihon pH-arvo ei ole neutraali, vaan lähempänä viittä.
Se vaikeuttaa harmillisten bakteerien kasvua.
Jos muuri hajoaa, vieraat hiukkaset ja bakteerit pääsevät helpommin sisään.
Immuunijärjestelmä alkaa toimia.
Iho alkaa punoittaa ja kutista.
Immuunisolujen armeija käy tunkeilijoiden kimppuun.
Sitten on tietysti vielä ihon ihmeellisin ominaisuus.
Otukset, jotka kutsuvat sitä kodikseen.
Miljardeja vuosia ennen meitä -
mikrobit olivat vallanneet maailman joka kolkan -
arktisista jäätiköistä -
rikkipitoisiin altaisiin -
ja merenpohjan vulkaanisiin halkeamiin.
Kun iho ilmestyi, se oli vain uusi elinympäristö vallattavaksi.
Jokaisella on biljoonia erilaisia bakteereita, sieniä,
viruksia, alkueläimiä ja jopa pieniä hyönteisiä.
Iholla on merkittävä määrä erilaisia ympäristöjä.
Kasvot ovat kuin öljyinen suo.
Kainalot ovat pimeitä, märkiä viidakkoja.
Kyynärvarret ovat kuivia savanneja.
Mikrobiomi muodostuu ensimmäistä kertaa,
kun ihminen syntyy.
Yhtäkkiä äidin biomi valtaa vauvan biomin.
Se muodostaa perustan, joka pysyy mukana koko elämän ajan.
Se kehittyy kasvun ja kokemuksien myötä.
Siihen voivat vaikuttaa asuinpaikka, lemmikit,
asuinkumppanit ja henkilöt, joita tapaa säännöllisesti.
Jokaisen ihon biomi on ainutlaatuinen.
Tutkijat opettelivat viime vuosikymmenet, mitkä lajit asuvat missäkin.
Nyt he yrittävät selvittää, mitä ne kaikki tekevät.
Varpaidemme välissä elelee bacillus-bakteeri,
joka syö hiestämme löytyvää leusiinia.
Jalkahien haju johtuu osittain siitä.
Miksi ihmeessä haluaisimme kehittyä mikrobin kanssa,
joka tuottaa pahoja hajuja?
Kyseinen bacillus sattuu olemaan taitava estämään sienitulehduksia.
Jalat tuottavat oudon määrän leusiinia.
Ihan kuin kehomme tarjoaisi juhla-aterian näille bakteereille,
jotta ne pitävät jalkasienen loitolla.
Sitten on Staphylococcus epidermidis, jota löytyy eri puolilta kehoa.
Pidämme staph epidermidisistä.
Se voi värvätä immuunisoluja,
joilla parannamme haavoja ja torjumme tulehduksia.
Ne voivat tappaa taudinaiheuttajabakteereja.
Antibiootitkin pystyvät siihen.
Hyödylliset bakteerit ovat usein sivullisia uhreja.
Jotkin patogeenit ovat vastustuskykyisiä niille.
Se on pelottava kehityssuunta ympäri maailmaa,
varsinkin sairaaloissa.
Julia Oh'n laboratorio kehittää epidermidis-kantaa -
hyökkäämään yleisimpiä resistenttejä bakteereja vastaan.
Se on kuin tuhoava botti.
Tämä paranneltu epidermidis hyökkää vain, kun se havaitsee tietyn patogeenin.
Sitten se tuottaa napalmia vastatakseen uhkaan.
Tutkijat uskovat, että mikrobit kouluttavat -
immuunijärjestelmämme erottamaan ystävät vihollisista,
jotta reagoimme vain haitallisiin asioihin.
Emme tiedä, mitä tapahtuisi ilman mikrobiomeja.
Emme ole tehneet pöpövapaita ihmisiä.
Mutta olemme tehneet pöpövapaita hiiriä.
Ne kasvavat altistumatta eläville mikrobeille.
Ne elävät kuplassa.
Näillä hiirillä on monia erilaisia vikoja.
Ilman mikrobien harjoitusleiriä immuunijärjestelmä on hämillään.
Se ei aina huomioi uhkia, mutta ylireagoi harmittomiin aineisiin -
ja jopa hyökkää solujensa kimppuun.
Lasten kasvuympäristöt ovat yhä steriilimpiä.
Yhä useampi alkaa kärsiä yliaktiivisen immuunijärjestelmän häiriöistä.
Ihottuma, allergia, astma, heinäallergia. Kaikki ne ovat lisääntyneet huimasti.
Paitsi amissien alueilla. Tutkijoiden mukaan amissilapsilla -
on yllättävän vähän astmaa ja allergioita.
Amissilapsilla on paljon sisaruksia, he ovat paljon ulkona -
ja kodin vieressä on usein talli, joka on täynnä erilaisia eläimiä.
He altistuvat useille erilaisille mikrobeille,
mikä auttaa immuunijärjestelmää kehittymään.
Terveen ihon salaisuus -
on osittain sitä, ettei sotke omaa mikrobiomiaan.
Satojen tuhansien vuosien ajan ihmiset jättivät biominsa rauhaan.
Kunnes he loivat sivilisaation.
Kaikkialla maailmassa ihoa alettiin pestä vedellä,
erityisesti uskonnollisissa rituaaleissa. Yhä useammat muuttivat kaupunkeihin.
Tartuntataudit alkoivat levitä aivan uudella tavalla.
1800-luvun puolivälissä tutkijat löysivät syyllisen.
Basillit.
Ensimmäisten löytöjen joukossa oli haitallisia mikrobeja.
Kolerapandemiat olivat tappaneet miljoonia.
Rutto oli tuhonnut lähes kolmanneksen Euroopasta.
Yhdysvalloissa neljäsosa kuolemista johtui tuberkuloosista.
Heräsi ajatus, että voisimme pestä ne pois.
Olimme käyttäneet erilaisia saippuoita vuosisatoja,
varsinkin pyykinpesussa.
Nyt kansanterveysviranomaiset alkoivat suositella sitä iholle.
Tämän tekniikan tarkoituksena on vähentää patogeenisten eliöiden määrää.
Siksi ihmiset peseytyvät saippualla.
1900-luvun alussa koettiin saippuabuumi.
Oli kauneussaippuoita, kylpysaippuoita ja terveyssaippuoita.
Ne kaikki olivat periaatteessa samoja tuotteita.
Varakkaiden luksussaippuat -
olivat kalliimpia, mutta periaatteessa identtisiä.
Siitä tuli brändätty tuote, joka toi mainonnan tullessaan.
Saippuavalmistajat keksivät markkinointitemppuja, joita käytetään yhä.
Kuten julkkissponsorit.
Tässä on naisten oikeuksia edustava Elizabeth Cady Stanton.
Tämä mainos,
aistillisen syleilyn ja uskaliaan sloganin kera,
oli ensimmäisiä, joka todisti, että seksi myy.
Tuotteilla myytiin tietynlaista paremmuutta -
verrattuna toiseen rotuun tai yhteiskuntaluokkaan.
Mainoksissa käytettiin usein rasistisia karikatyyrejä,
joissa tummemmat ihmiset olivat likaisia -
tai villejä, jotka tarvitsivat saippuan tuomaa sivistystä.
Saippuassa oli kyse kauneudesta. Valkoinen iho oli kaunista.
Periaatteessa, jos oli olemassa jokin syvä epävarmuus,
saippuateollisuus lupasi siihen ratkaisun.
Saippuan sanottiin muuttavan ihmisen elämän.
Se tekisi sosiaalisesti hyväksyttävämmäksi ja auttaisi löytämään aviomiehen.
Saippuayhtiöt käyttivät tiedekieltä vahvistaakseen väitteitään.
He mainostivat kotirouville -
rahoittamalla ja tuottamalla radiodraamoja.
Nämä "saippuaoopperat" siirtyivät telkkariin.
Ivory-saippuan valmistajat omistivat Unelmien pelikentän, joka loppui 2009.
Maailman kuuluisimman saippuan, Ivory-saippuan sponsoroima.
1900-luvun puoliväliin mennessä rikkaissa maissa jokainen käytti saippuaa.
Sitä käytettiin joka puolelle kehoa päivittäin.
Saippua on yksinkertainen kemikaali,
joka voi puhdistaa sivistyksen kerryttämän lian,
ihoa ärsyttävät kemikaalit, kuten saasteet ja meikit,
ja tauteja aiheuttavat basillit.
Saippualla peseminen on pelastanut monta henkeä,
mutta saippua myös haperruttaa tiilimuurin laastia -
häiriten puolustusjärjestelmää. Koska se on yksinkertaista,
saippua voi muuttaa ihon pH-arvoa.
Kun peseydymme liikaa, estämme ihoa tekemästä työtään.
Ihminen sekoittaa ihonsa kemiat ja vaihtaa öljyt.
Jos öljyt ovat maaperä, jossa mikrobien ekosysteemi kasvaa,
sitä on sotkettu sen verran, että saamme takaisin pientä epätasapainoa.
Vuosikymmeniä sitten ei tiedetty saippuan liikakäytön ongelmista.
Ihmiset vain huomasivat kuivuutta ja kutinaa.
Siihenkin löydettiin ratkaisu.
Saippua kuivattaa ihoa, mutta Dove voitelee ihoa, kun sitä pesee.
Dovessa oli kosteusvoidetta.
Se esitteli aivan uuden idean,
jonka mukaan ihminen tarvitsee tuotteita torjumaan saippuoiden haittoja.
Tarvitaan vielä toinen juttu. Se avasi oven tuotearsenaalille -
saippuan lisäksi.
Vuonna 1968 Clinique julkaisi kolmen vaiheen rutiinin,
joka oli muka yhtä tärkeää kuin hampaiden harjaus.
Jotkut saippuanvalmistajat monipuolistuivat -
ja kasvoivat kansainvälisiksi jättiläisiksi. Mukaan tuli uusia brändejä.
Yhtäkkiä -
korealaiset kauneustuotteet valtasivat länsimaat.
Kaikki hullaantuivat niistä.
K-BEAUTY KUKOISTAA
ITÄMAIDEN LUPAUS
TEHTY KOREASSA
SOULIA ETSIMÄSSÄ
KASVOT KOHTI ITÄÄ
Keksin korealaisen 10 vaiheen ihonhoitorutiinin vuosia sitten.
Vuoden 2015 paikkeilla -
yhä useampi ihminen alkoi puhua trendistä.
Parin vuosikymmenen ajan -
Etelä-Korea on yrittänyt lisätä kulttuurinsa maastavientiä.
K-draamat,
K-pop ja K-beauty, eli K-kauneus.
Koreassa iho on aina prioriteetti.
Ihoa pidetään arvossaan. Se on tärkeämpi kuin meikki tai muoti.
Ne ovat aika nerokkaita. Niissä käytetään ainesosia,
joita monet brändit eivät olleet harkinneetkaan.
VIHREÄ TEE
VULKAANINEN KUONA
ETANAN LIMA
SIAN KOLLAGEENI
MEHILÄISEN MYRKKY
MERITÄHTIUUTE
AASINMAITO
Tutkijat selvittävät yhä, toimivatko nämä ainekset,
mutta K-kauneustuotteet ovat saaneet innokkaita arvosteluita.
Ne olivat taidokkaasti tehtyjä ja vieläpä edullisia.
Jos ihonhoito on uusi juttu ja siinä haluaa päästä alkuun,
suosittelisin paria perusjuttua.
Jos käyttää aurinkovoidetta, meikkiä tai partavettä,
se kannattaa pestä pois päivän päätteeksi.
Saippualle on nykyään vaihtoehtoja, kuten synteettisiä pesuaineita ja öljyjä,
jotka voivat olla hellävaraisempia seiniemme laastille.
On yllättävää, kuinka moni puhdistusaine kuorii ihoa.
Puhdistuksen jälkeen pH-arvo on yleensä aivan sekaisin.
Nyt päästään kasvovesiin.
Yleensä ne vievät ihon pH-arvoa terveempään suuntaan,
kuten tali luonnollisesti.
Myös kosteusvoiteet voivat auttaa puhdistusvaurioissa.
Kosteusvoiteet palauttavat sen, mitä poistamme.
Jotkut kosteusvoiteet matkivat luonnollista laastiamme.
Nuorena ihoa ei tarvitse kuoria.
Iho vaihtaa itsensä luonnollisesti.
Vanhetessa ihosolujen uusiutuminen hidastuu.
Iho alkaa näyttää samealta.
Iho kannattaa kuoria kerran viikossa, kun on yli 40-vuotias.
Sitten on aknetuotteita.
Iho on täynnä karvatuppia.
Tali ja kuolleet solut voivat tukkia ne.
Jos tukos pysyy pinnan alla, siitä tulee valkopää.
Jos siihen pääsee ilmaa, se hapettuu ja tummuu.
MUSTAPÄÄ
Bakteerit voivat kasvaa tukkeumissa.
Immuunisolut taistelevat tulehduksia vastaan,
jolloin kuolleita soluja kasautuu.
Se on sitä finnin valkoista tavaraa.
Emme ymmärrä täysin, mikä aiheuttaa aknea.
Perimä, hormonit, bakteerit ja kaikki jutut, jotka laitamme ihollemme.
Dermatologit puhuvat ruokavalion roolista.
Rasvaiset ruuat eivät taida olla ongelma, mutta sokeriset ruoat saattavat olla.
Mutta tiedämme yhden asian. Likainen iho ei aiheuta aknea.
Minulla oli aika paha akne teininä.
Luulin, että jos peseytyisin saippualla kolmesti päivässä,
pääsisin eroon mikrobeista, jotka aiheuttivat aknea.
On melko selvää, että taisin vain pahentaa tilannetta.
Jotkut tutkijat uskovat, että paras hoitokeino on lisätä bakteereja,
jotka luovat tasapainoisen ja terveen mikrobiomin.
Anti-aging, eli ikääntymistä vastustava,
on ongelmallinen sana. Sen ansiosta ihminen ajattelee,
että rypyissä on jotain vikaa.
Ikääntyminen on luonnollinen osa elämää.
Orvaskeden alla on paksumpi verinahkakerros,
johon on kudottu proteiineja nimeltä elastiini ja kollageeni.
Tämä kudos auttaa venynyttä ihoa palautumaan takaisin.
Vanhetessa tuotamme sitä yhä vähemmän, jolloin iho alkaa rypistyä.
Tietyt asiat nopeuttavat prosessia.
Toksiinit, saasteet -
ja auringon UV-säteet, jotka voivat aiheuttaa syöpää.
Näissä soluissa tuotettu melaniinipigmentti -
voi estää osan säteistä.
Melaniini tekee ihosta tummemman.
Lisäsuojan ansiosta tummempi iho näyttää ikääntyvän hitaammin.
Tarvitsemme silti aurinkovoidetta, koska UV-säteily vaikuttaa meihin.
Todisteet eivät pahemmin tue useimpia muita anti-aging-ainesosia.
Ainoat tieteellisesti todistetut, perusteellisesti tutkitut asiat -
ovat retinoiinihappo ja retinoli.
Ne lisäävät kollageenin tuotantoa,
mutta voivat ärsyttää ihoa. Niitä ei saisi käyttää raskaana ollessa.
Kertauksena, iho tekee paljon luonnollisesti.
Kannattaa välttää ihoa pilaavien tuotteiden käyttöä.
Monet kuorinta-aineet ja vaahtoavat saippuat -
voivat vahingoittaa tiilimuuria.
Matala pH-arvo on hyvä puhdistusaineissa. Jos on huolissaan iho-ongelmasta,
voi puhua dermatologille. Ongelmaa voidaan ehkä hoitaa.
Parista finnistä ei kannata välittää.
On keinotekoista ajatella, ettei niitä saisi olla lainkaan.
Kauneusalalla on tapana tehdä epäsäännöllisyyksistä sairauksia,
vaikka ne eivät ole niitä.
Näppylät eivät ole välttämättä ongelma.
Kuten sata vuotta sitten,
ihonhoitomainoksissa käytetään tiedekuvia ja -kieltä.
Uusimmat muotisanat ovat pre- ja probiootti.
Näiden tuotteiden pitäisi vahvistaa ihon mikrobiomia.
Meillä ei ole todisteita siitä, että mitkään näistä tuotteista auttavat.
Yhdessä suhteessa ala näyttää muuttuneen radikaalisti.
Nykyistä mainontaa katsoessa voisi luulla,
että ihonhoitoala huomioi kaikki ihonvärit,
mutta se on vain esitystä.
Keskustellessani monien brändien kanssa käy ilmi,
että sillä matkalla, jonka heidän tuotteensa kulkee edetessään ideasta -
kauppojen hyllyille, matkan jokaisella etapilla -
mukana on vain valkoihoisia.
Kun Dove julkaisi tämän mainoksen vuonna 2017,
jotkut pitivät sitä rumana menneisyyden kaikuna.
Dove pyysi anteeksi ja poisti mainoksen,
mutta Doven emoyhtiö Unilever myy tuotteita,
jotka on suunniteltu valkaisemaan ihoa.
Monet valtavat brändit -
ovat kehittäneet ihoa vaalentavia voiteita,
joita on myyty jo vuosia.
George Floydin kuoleman ja maailmanlaajuisten protestien jälkeen -
he vaihtoivat tuotteidensa nimet sen sijaan, että ne olisi vedetty pois.
Se ei ratkaissut mitään.
Mitä se viestittää?
"Valkoinen on parempi."
Meille sanotaan, että tarvitsemme vaaleamman, puhtaamman,
loistavan ihon ilman huokosia.
Tarvitsemme yhä enemmän tuotteita sitä varten.
Laitamme ihollemme aivan liikaa tuotteita.
Jos olemme terveitä, kun teemme vähemmän, miksemme tee vähemmän?
Käytän vain vettä.
Pesen aina käteni saippualla,
mutta muualla käytän pelkkää vettä.
Siihen tunteeseen tottuu, ja keho myös hieman sopeutuu siihen.
Voi taivas. Se ei toimisi kohdallani. Ei vain toimisi.
Uskon, että ihoni sekoaisi.
Minusta kenenkään iho ei tarvitse 15 tuotetta,
mutta jokainen iho ei myöskään tarvitse vain kolmea.
Pitää muistaa, että tuotteet eivät ole ainoa tapa vaikuttaa ihoon.
Iho on terveytemme majakka.
Miten nukumme, miten syömme, kuinka stressaantuneita olemme.
Nesteytys, liikunta, ulkona vietetty aika.
Kaikki nuo tekijät vaikuttavat ihon ulkonäköön.
Voimme huolehtia ihostamme monella eri tavalla.
Sen voi tehdä oikein monella tavalla.
Olet ainutlaatuinen. Olet kehittynyt mikrobiesi kanssa.
Ihonhoito voi olla hauska tapa löytää se ainutlaatuinen osa itsestään.
Ja -
on monta tapaa olla normaali.
Tekstitys: Jerry Savolainen